Решение на Общия съд от 5 юни 2024 г. — Hofstede Insights/EUIPO — Geert Hofstede (HOFSTEDE INSIGHTS)
(Дело T-429/23)1
(Марка на Европейския съюз — Производство по възражение — Заявка за словна марка на Европейския съюз „hofstede insights“ — По-ранна национална словна марка и по-ранно национално търговско наименование „HOFSTEDE INSIGHTS“ — По-ранно национално търговско наименование и по-ранно национално дружествено наименование „Hofstede Insights“ — По-ранно национално търговско наименование и по-ранно национално дружествено наименование „Hofstede Insights Group“ — Име на домейн „hofstede-insights.com“ — Име на домейн „hofstede-insights.net“ — Относително основание за отказ — Член 8, параграф 4 от Регламент (ЕС) 2017/1001 — Мотиви, изложени за изчерпателност — Негодно основание)
Език на производството: английски
Страни
Жалбоподател: Hofstede Insights Oy (Хелзинки, Финландия) (представител: A. Sevillano Orbegozo, avocat)
Ответник: Служба на Европейския съюз за интелектуална собственост (представител: Д. Стоянова-Вълчанова)
Друга страна в производството пред апелативния състав на EUIPO, встъпила в производството пред Общия съд: Geert Hofstede BV (Велп, Нидерландия) (представител: L. van der Veer, avocat)
Предмет
С жалбата си на основание член 263 ДФЕС жалбоподателят иска отмяна на решението на пети апелативен състав на Службата на Европейския съюз за интелектуална собственост (EUIPO) от 28 април 2023 г. (преписка R 2128/2022-5)
Диспозитив
Отхвърля жалбата.
Осъжда Hofstede Insights Oy да понесе направените от него съдебни разноски, както и тези на Geert Hofstede BV.
Службата на Европейския съюз за интелектуална собственост (EUIPO) понася направените от нея съдебни разноски.
____________
1     ОВ C 321, 11.9.2023 г.